Komission asetus (EY) N:o 378/2000, annettu 17 päivänä helmikuuta 2000, neuvoston asetuksen (EY) N:o 3448/93 soveltamisalaan kuuluvien tavaroiden yhteisöön kohdistuvaan tuontiin 1 päivästä heinäkuuta 31 päivään joulukuuta 1999 Eurooppa-sopimusten mukaisesti sovellettavien alennettujen maatalouden maksusosien sekä lisätullien vahvistamisesta annetun asetuksen (EY) N:o 1494/1999 muuttamisesta



Virallinen lehti nro L 047 , 19/02/2000 s. 0014 - 0015



KOMISSION ASETUS (EY) N:o 378/2000, annettu 17 päivänä helmikuuta 2000, neuvoston asetuksen (EY) N:o 3448/93 soveltamisalaan kuuluvien tavaroiden yhteisöön kohdistuvaan tuontiin 1 päivästä heinäkuuta 31 päivään joulukuuta 1999 Eurooppa-sopimusten mukaisesti sovellettavien alennettujen maatalouden maksusosien sekä lisätullien vahvistamisesta annetun asetuksen (EY) N:o 1494/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna komission asetuksella (EY) N:o 2491/98(2), ja erityisesti sen 7 artiklan, sekä katsoo seuraavaa: (1) Komission asetuksessa (EY) N:o 1494/1999(3), vahvistetaan neuvoston asetuksessa (EY) N:o 3448/93 mainittujen tuotteiden yhteisöön kohdistuvaan tuontiin 1 päivän heinäkuuta ja 31 päivän joulukuuta 1999 välisenä aikana Eurooppa-sopimusten mukaisesti sovellettavat alennetut maatalousosat ja lisätullit. (2) Puolasta ja Bulgariasta peräisin olevien tiettyjen jalostettujen maataloustuotteiden tuontia koskevista yksipuolisista siirtymätoimenpiteistä 14 päivänä helmikuuta 2000 annetun neuvoston asetuksen (EY) N:o 377/2000(4) liitteissä I ja II olevassa taulukossa 3 vahvistetaan 1 päivän tammikuuta ja 30 päivän kesäkuuta 2000 välisenä aikana mainituista maista peräisin olevaan tuontiin sovellettavia alennettuja maatalousosia laskettaessa käytettävät perusmäärät, jotka ovat samat kuin neuvoston asetuksessa (EY) N:o 27/1999(5) säädetyt perusmäärät 1 päivän heinäkuuta ja 31 päivän joulukuuta 1999 välisenä aikana. (3) Asetuksessa (EY) N:o 377/2000 säädetään alennettujen maatalousosien soveltamisesta tiettyihin jalostettuihin maataloustuotteisiin Bulgarian kanssa tehdyn Eurooppa-sopimuksen pöytäkirjaluonnoksen nro 3 mukaisesti pöytäkirjan viralliseen hyväksymiseen saakka. (4) Tämän vuoksi asetus (EY) N:o 1494/1999 on muutettava, jotta alennettujen maatalousosien ja lisätullien soveltamista voidaan jatkaa 30 päivään kesäkuuta 2000 Puolan ja Bulgarian osalta ja mukauttaa alennettuja maatalousosia ja lisätulleja tietyille jalostetuille maataloustuotteille Bulgarian osalta. (5) Näistä toimenpiteistä johtuvat tullit eivät saa olla korkeammat kuin yhteisen tullitariffin tullit. (6) Komission asetuksessa (EY) N:o 1460/96(6), sellaisena kuin se on muutettuna asetuksella (EY) N:o 2495/97(7) vahvistetaan asetuksen (EY) N:o 3448/93 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevat yksityiskohtaiset säännöt, ON ANTANUT TÄMÄN ASETUKSEN: 1 artikla Muutetaan asetus (EY) N:o 1494/1999 seuraavasti: 1) Korvataan 1 ja 3 artiklassa sekä liitteissa I-IV ilmaisu "31 päivään joulukuuta 1999" ilmaisulla "30 päivään kesäkuuta 2000". 2) Lisätään liitteessä III olevaan osaan 1 seuraava teksti: ">TAULUKON PAIKKA>" 3) Poistetaan liitteessä III olevasta osasta 1 seuraava teksti: ">TAULUKON PAIKKA>" 4) Lisätään liitteessä IV olevaan osaan 1 seuraava teksti: ">TAULUKON PAIKKA>" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 30 päivään kesäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 2000. Komission puolesta Erkki LIIKANEN Komission jäsen (1) EYVL L 318, 20.12.1993, s. 18. (2) EYVL L 309, 19.11.1998, s. 28. (3) EYVL L 173, 9.7.1999, s. 1. (4) Ks. tämän virallisen lehden sivu 4. (5) EYVL L 5, 9.1.1999, s. 7. (6) EYVL L 187, 26.7.1996, s. 18. (7) EYVL L 343, 13.12.1997, s. 18.